Video: Houtkapper veg verbete teen slangSkermgreep uit die video ŉ Angswekkende video wys hoe ŉ klein houtkapper ŉ drie meter lange slang aandurf om haar nes te beskerm. Die video is al ŉ paar jaar gelede in Peru verfilm, maar dit maak weer opslae sedert dit Sondag deur Susanta Nanda, ŉ beampte van die Indiese bosboudienste, op Twitter gedeel is. Die houtkapper veg verbete teen die slang wat homself in haar nes tuisgemaak het. Die houtkapper val herhaaldelik die slang aan en word self minstens vier keer gepik tydens die stryd. Volgens Metro News is die video in 2009 deur Assaf Admoni, van Israel, verfilm tydens ŉ vakansie in Peru. Die YouTube-weergawe van die video is reeds meer as 8,4 miljoen keer gekyk. “Ons dink die slang was op soek na eiers of kuikens en toe die houtkapper terugkeer, het sy hom in haar nes gevind,’ het Nanda verduidelik. Die houtkapper het vermoedelik nie die aanval oorleef nie. All the forces on this planet, will never beat that of a mothers love. Wood pecker saving its chicks after a fierce air duel with the snake???????? pic.twitter.com/mvBo7OWN74 — Susanta Nanda IFS (@susantananda3) March 1, 2020